**НАРОДНО ЧИТАЛИЩЕ „ХРИСТО БОТЕВ 1928“ **

Седалище: гр.Варна , ул.Черни връх № 62

Телефон 052 613146, 0898231201

Електронна поща: h.botev.varna@gbg.bg

hbotev1928varna.com

facebook страница: Народно читалище "Христо Ботев 1928" Варна

ЕИК : 000083722

ПРЕДСЕДАТЕЛ : Франциска Йорданова

ЧИТАЛИЩЕН СЕКРЕТАР: Даниела Петрова

**ДОКЛАД**

**ЗА ДЕЙНОСТТА НА НАРОДНО ЧИТАЛИЩЕ“ХРИСТО БОТЕВ 1928“ ЗА 2022 Г.**

**СЪГЛАСНО ЧЛ.26 АЛ.4 ОТ ЗАКОНА ЗА НАРОДНИТЕ ЧИТАЛИЩА**

**I.ОСНОВНИ ФУНКЦИИ И ЗАДАЧИ**

През 2022 г. читалището осъществява дейността си в съгласие със своите *програмни цели:*

1.Разпространение на духовни и културно-просветни ценности, подпомагане на културно- творческото развитие, обогатяване на образователната дейност

2.Представяне на таланта и творческия потенцила на младите хора.

3.Затвърдяване положителния образ на културата ни в дългосрочен план, като се създаде положителен ефект върху други сектори и възможност за засилване на туристическия потенциал на района.

Основните принципи, които следва читалищната програма, са ясно разпределение на отговорностите и координация; максимална ефективност и гъвкавост; икономичност и прозрачност; равнопоставеност на участието на всички заинтересовани страни.

*Дейности за постигане на тези цели:*

-Поддържа общодостъпна обществена библиотека с присъщите и библиотечно-информационни дейности. Обновяване на библиотечния фонд чрез дарения и закупуване на нови книги според финансовите възможности на читалището и чрез финансиране по проекти.

-Организира и поддържа художествени колективи, школи,клубове, формации, празненства, концерти

-Организира културно-просветни изяви самостоятелно или съвместно с други организации и институции

-Развива младежки дейности, в полза на широк кръг млади хора, без оглед на социална и етническа принадлежност.

- Развиване на творческите заложби на участниците в дейността на читалището.

-Кандидастване, разработване и реализиране на проекти.

- Привличане на млади хора в творчески състави и клубове, създаване на нови формации и органзииране на техните изяви.

- Осъществяване на културен обмен чрез участия в регионални, национални и международни културни събития и инициативи.

**II. ДЕЙНОСТИ НА ЧИТАЛИЩЕТО ПРЕЗ 2022 г.**

**1.БИБЛИОТЕЧНА ДЕЙНОСТ**

Библиотечната дейност е една от основните функции на читалището. В библиотеката се събират, обработват,организират, съхраняват и предоставят за обществено ползване библиотечни и информационни услуги. Библиотеката осигурява свободен достъп за своите читатели,като се обръща внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд.

Цели на библиотечната дейност;

- Привличане на читатели от най-ранна детска възраст.

- Обогатяване на библиотечния фонд.

- Превръщане на библитеката в съвременен център за четене и информираност.

- Популяризиране на книгата и четенето на хартиен носител

Библиотечен фонд: 16352 тома

Набавена литература през годината: 207 тома

Периодични издания: 4 броя

Брой читатели: 635 , от които до 14 год. – 301

Посещения : 3810

Заети библиотечни единици: 12653

*Дейности:*

- 19 февруари – 149 години от обесването на В.Левски – изложба на книги, отразяващи живота и делото на Васил Левски

- 1 март – Ден на мартеницата – изложба на мартеници

- 21 март – Световен ден на поезията – представяне на известни поети от 20 век

- 2 април – Международен ден на детската книга - среща с приказките

- 23 април – Международен ден на книгата- традиционен ден на отворените врати в библиотеката – представяне на нови книги пред читателите

- 01 октомври – Международен ден на музиката – запознаване с музикалните инструменти

- 12 октомври – запознаване на децата от началния курс с библиотеката- посещения на ученици от 1 клас от СУ“Елин Пелин“

- 1 ноември – Изложба на литературни материали по повод Деня на будителите

- 16 декември – Работилница за коледни картички и украси

През годината – изложби на нови книги, кътове, витрини свързани с народни празници, годишнини на литературни творци.

**2. ШКОЛИ , КЛУБОВЕ, ФОРМАЦИИ,СЪСТАВИ**

Читалището е едно от най-активните културни организации, поддържащо постоянни форми за развитие на знания и творчески умения, тясно свързани с неформалното образование.Разкритите школи, клубове, социални групи, любителски формации и групи са достъпни за културна и социална интеграция на различни групи от общността.

**ШКОЛИ:**

- *Школа по спортни танци*

Да умеят да танцуват, да изразяват с тялото си чувства, емоции и да съумяват с него да нарисуват картини, невъзможни и за най-добрия художник. Точно това научават децата в школата.

Треньор: Герман Тепавичаров

* *Школа по модерен балет*

Школата за модерен балет към Балет „Step One“ е създадена през 2007г. от Полина Добрева в гр.Варна. Модерният балет включва различни стилове танци: класически балет, характерни танци, съвременни танци, шоу денс, улични танци и други. Децата от школата са бъдещо попълнение на Балет „Step One“. В школата се обучават деца ,които са разделени в групи, в зависимост от възрастта и физическото развитие на детето.

* *Музикална школа – пиано*

В нея се работи за усвояване на учебната програма, концертни изяви и подготовка за  
кандидатстване в НУИ”Добри Христов”. За деца от 6 до 15 г. Музикален педагог: Красимира Рафаилова

* *Езикова школа – английски език*

Изучаване на английски език по международни нива. Възраст: от 8 до 18 г. Преподавател: Снежана Янева

- *Музикално ателие /детски музикални игри/* – за деца от 1 – 3 г./с родител/ и за деца от 3- 6 г. – С елементи от системата на Шулверк- ритъм,говор,движение и музика или музика с действие, въображение и удоволствие. Заниманията помагат за социализирането на детето и за преодоляване на смущения в говора и комуникациите. Музикален пеадог и ръководител: Красимира Рафаилова

- *Детска Арт школа „Цветна приказка“ - изобразително изкуство*

Прилагайки разнообразни техники и начини на рисуване,децата усвояват и усъвършенстват  
основни познания и умения в изобразителната дейност, развиват своето въображение, фантазия и  
творчество. Преподавател: Ивелина Пенчева

* *Школа – народни хора – деца*

В школата децата ще се докоснат до магията на българските фолклорни танци. Методиката на преподаване е съобразена с възрастта и възможностите на децата. Ръководител: Стоянка Крумова

**СОЦИАЛНИ ГРУПИ ПО ИЗКУСТВА:**

* *Група – стречинг*

Система от специфични упражнения, чияето цел е да се подобри кръвоснабдяването на мускулите и тяхната еластичност, както и да се увеличи общият тонус на тялото. Инструктор : Ивиана Рачева

- *Група за народни хора „Бъклица“ – възрастни*

Танцовата школа е отворена система за изучаване на български народни хора от всички етнографски области. В нея вземат участие хора от различна възраст, професии и социален статус – обединявани от любовта към българският танц. Ръководител: Стоянка Крумова

- *Група спортни танци – възрастни/ любители/*

Спортните танци са международна, активна и стандартизирана дисциплина, в която се извършва уникална комбинация от изкуство и спорт.

* 5 латиноамерикански танци – самба, румба, ча-ча-ча, джайв и пасо добле
* 5 стандартни танца – танго, английски валс, виенски валс, куикстеп и слоуфокс Треньор: Герман Тепавичаров, Стела Куконова

**ЛЮБИТЕЛСКИ ФОРМАЦИИ, КЛУБОВЕ:**

- *Фолклорен ансамбъл „Варна“*

Фолклорният танцов ансамбъл „Варна” в своето 62 годишно съществуване се е утвърдил като една от най- големите културни институции в България с доказан принос за издирването, сценичната реализация и популяризирането на фолклорното богатство. Главен художествен ръководител и хореограф е Юлиян Станев.

- *Клуб по спортни танци“Варна“*

Клубът е създаден през 1986г. и негов първи треньор е Наталия Чемодурова която създаде шампиони и медалисти от международни турнири. Традициите и неуморния труд на състезателите го правят един от най добрите клубове в България. В него са тренирали много шампиони на нашата страна оставили трайна следа в спортните танци. Възпитаници на клуба в момента се състезават за Австрия, Америка, Дания и Италия. Клубът е организирал както национални турнири така и международни състезания на WDSF.

- *Ветерански ансамбъл „Завръщане“*

Участниците в ансамбъла са дългогодишни танцьори от различни танцови формации на град Варна с възраст между 40 и 69 години. Репертоарът обхваща танци и обичаи от всички етнографски области на България.

- *Певческа фолклорна група „Надежда“*

Групата поддържа и издирва автентични песни от варненския регион. Участват ежегодно в редица градски, регионални и национални празници и конкурси на фолклорната песен. Ръководител: Стоянка Дойчева

- *Формация за модерен балет “Step one”*

Репетиционните занимания и обучението по танци играе огромна роля за естетическото възпитание на подрастващите, за контакта с изкуството, за развитието на художествения вкус, за развитието на общата култура на обучаващите се. Чрез заниманията в тях се формират различни художествени, танцувални и музикални умения. Децата се учат да внасят естетика и в бита и поведението си. Стимулира се изявата на заложби и се развиват техните способности и творчество. Сложността на хореографиите и техниката се увеличава.

Балетни педагози: Полина Добрева, Ивиана Рачева, Ива Рижова

**3.ФОРМИ НА УЧАСТИЕ И ИЗЯВИ В МЕСТНИ, РЕГИОНАЛНИ, НАЦИОНАЛНИ, МЕЖДУНАРОДНИ КОНКУРСИ, ФЕСТИВАЛИ,СЪБОРИ,ТВОРЧЕСКИ ВЕЧЕРИ**

**ФОЛКЛОРЕН АНСАМБЪЛ „ВАРНА“**

Гл.худ.ръководител: Юлиян Станев

През 2022 г. ФА“Варна“ продължава да провежда редовни репетиции на танцьори и оркестър, заедно и поотделно. Работи се по новосъздаващи се произведения, както музикални, така и танцови, за обогатяване репертоара на ансамбъла .

**13.03.22** - Фолклорен концерт – с.Калиманци

**15.04.22 -** Великденски мелодии и песни – концерт

**14.05.22-** Участие в юбилеен концерт на МГ Д-р Петър Берон – ФК Варна

**21.05.22 -** Концерт в к.к.“Св.Св.Константин и Елена“ по повод празника на комплекса

**24.05.22 -** Концерт на Входа на Морска градина по случай 24 май – Варна

**24-26.05.22 -** Концерти за участниците в IV „Фоклорна любов“ – Свети Влас

**04.06.22** - Фолклорен концерт послучай празника на Община Ветрино

**05.06.21** - Песни и танци на Входа на Морска градина за гражданите и гостите на Варна

**02.07.22 -** Откриване на Европейско първенство по хандбал за младежи – ДКС

**16.07.22 -** Откриване на Европейско първенство по хандбал – ДКС

**19-23.07 -** Участие е III Международен Фолклорен Фестивал „Куманово 22“ – Р Северна Македония

**01-03.08.22 -**Международен Фолклорен Фестивал „Варненско лято22“

**12.08.22 -**Участие в Младежки фестивал Funcity + 2022 Варна

**15.08.22** - Концерт – Ден на Варна – Летен театър

**06-12.09.22 -** Участие в Международен Фолклорен Фестивал „Паралия Катерини 22“ – Гърция

**22.09.22 -**Концерт по случай 22 септември Ден на независимостта на България – площад Независимост

**27.09.22 -** Благотворителен концерт за наводненията в Община Карлово – ДКС

**01.10.22** - Ден на музиката – концерт на оркестъра в НЧ“Хр.Ботев 1928“

**07.10.22 -** Концерт на „Експо туризъм“ - Grand Mall Варна

**01.11.22 -** Участие в концерт – Ден на народните будители - НЧ“Хр.Ботев 1928“

**11-12.11.22 -** Участие в Музикален фестивал „Фолклорен изгрев“ - Grand Mall Варна

**04.12.22 -** Благотворителен концерт за Дом за стари хора „Гергана“- Варна

**11.12.22 -** Участие в Коледен фолклорен празник „Дряновица“ - Варна

**15.12.22** - Участие в церемония по връчване на награди „Спортист на Варна“ - Варна

**21.12.22** - Участие в Коледарски напеви – МГ „Д-р Петър Берон“ – Варна

**22. 12. 2022 -** Участие в Коледен концерт на III ПМГ „Акад.Методий Попов“- Варна

**31.12.2022 -** Участие в „Заедно в новогодишната нощ“ - Варна

**БАЛЕТ “STEP ONE”**

Ръководители : Полина Добрева, Ивиана Рачева

28-30.04. – IV Национален танцов конкурс „Танцова въртележка“ – Горна Оряховица – 3 първи места; 2 втори места

м.април – Онлайн фестивал за съвременни и характерни танци „Слънцето е в нас“ – Търговище – 2 първи места; 2 втори места

25.06. – XVI Национален танцов фестивал „Магията на танца“ – гр. Шумен

Гран при , 4 първи места, 1 второ място

27.06.-01.07. – International Ballet Festival – Варна – 3 първи места; 2 втори места; 2 трети места

24.08. – Международен фестивал „Свят,изкуство и море“ – к.к.Златни пясъци- 1 първо място

19-20.11 - XXIV Национален конкурс „Празник на танца“ – Варна - 2 първи места; 1 второ място; 4 трети места

18.12. – Танцов спектакъл „Приказка в приказката“ – 15 години Балет “Step one”

Участия в самостоятелни концерти и танцови спектакли. Участия в много благотоврителни концерти. Организират се танцови лагери през лятото.

**ПЕВЧЕСКА ФОЛКОРНА ГРУПА „НАДЕЖДА“**

Ръководител : Стоянка Дойчева

30.04.2022 – Празник на фолклорното изкуство „Като жива вода“ – гр.Суворово – първа награда за групата; първа награда за солист Стоянка Дойчева, втора награда солист Митка Михайлова

17.07.2022 – Фолклорен фестивал „Света Марина“ – с.Ботево,общ.Аксаково – първа награда за групата; първа награда за солист Стоянка Дойчева

31.07.2022 – XXII Народен събор за ваяшки и други народни певци и свирачи – местоност „Гермето“, с.Голица – втора награда за групата; първа награда за солист Стоянка Дойчева, втора награда солист Димка Димитрова

м.08.2022 – Концерт на сцена „Раковина“, Морска градина, Варна

03.09.2022 – Фолклорен фестивал „Хоро на мегдана“ – с.Рудник – поощрителна грамота

17.09.2022 – Фолклорен фестивал „Море от ритми“ – гр.Балчик – втора награда за групата; първа награда за солист Стоянка Дойчева, втора награда дует Ангелина Дянкова и Димка Димитрова

24.09.2022 – Фолклорен фестивал „Песен се пее, хоро се вие“ – с.Здравец - първа награда за групата; първа награда за солист Стоянка Дойчева

07.10.2022 – Фолклорен фестивал „Хоро се играе за драгост“ – с.Господиново - първа награда за групата; първа награда за солист Стоянка Дойчева, втора награда солист Димка Димитрова

08.11.2022 – XVIII Национален музикален фестивал „Фолклорен изгрев“ – Варна – първа награда за групата – златен медал ; златен медал солист Стоянка Дойчева; златен медал Ангелина Дянкова и Димка Димитрова

**КЛУБ ПО СПОРТНИ ТАНЦИ „ВАРНА“**

Треньор: Герман Тепавичаров

През 2022 година обучаващите се деца , младежи и възрастни по спортни танци бяха 42.

Спортните ни двойки участваха в Държавни първенства І и ІІ ранг, Национално първенство за „Купата на България” и други национални и международни състезания.

Неизменна съпътстваща дейност на Клуба е участието на танцовите двойки в много концерти, градски празници, благотворителни прояви.

Читалището продължава работата си в посока привличане на деца и развиване на техните умения и таланти. Придобилите широка популярност свободни групи за занимания с изкуства, привличат през годината хора от всякаква възраст.

**3.ОРГАНИЗИРАНИ И ПРОВЕДЕНИ ОТ НАРОДНО ЧИТАЛИЩЕ „ХР.БОТЕВ 1928“ *КОНКУРСИ,ФЕСТИВАЛИ,КОНЦЕРТИ***

Художествените изяви на сцена са важна част при формирането на културното пространство в обществото. Читалище „Христо Ботев 1928“ се стреми да насърчава и стимулира творческото многообразие на формите и индивидуалните изпълнители чрез организиране и провеждане на конкурси, фестивали, изложби, концерти и други форми на изяви.

**11-12.06.22** - ***XVII НАЦИОНАЛЕН ФЕСТИВАЛ НА ЕТНОСИТЕ „БЪЛГАРИЯ ЗА ВСИЧКИ“*** – сцена „Раковина“ , Морска градина,Варна

Събитието е проведено с финансовата подкрепа на Министерство на културата.

Събитието се провежда ежегодно, от 2004 година насам и има за цел запознаване, обогатяване и популяризиране на музикално-танцовия фолклор на етносите в България. Желанието на организаторите е представителите на различните етнически общности в България да се опознаят и да представят своята самобитна култура, като част от българското фолклорно богатство. Участниците са без възрастови ограничения.

**27.06. – 01.07.22 - INTERNATIONAL BALLET FESTIVAL VARNA 2022 – МЕЖДУНАРОДЕН МЛАДЕЖКИ ФОРУМ ЗА КЛАСИЧЕСКИ, СЪВРЕМЕННИ И ХАРАКТЕРНИ ТАНЦОВИ ТЕХНИКИ –** Фестивален и конгресен център – Варна

Фестивалът е проведен с финансовата подкрепа на Национален Фонд „Култура“ и Фонд „Култура“ на Община Варна.

Международният младежки форум беше един стойностен в художествено отношение проект. Той популяризира формата на сценичните изкуства чрез творческия потенциал на младите изпълнители. Децата и младежите участници във фестивала подобриха своите изпълнителски, артистични и технически умения. Проектът ангажира артистите любители в създаване на творчески продукт ( създаден по време на майсторските класове и представен на Гала вечерта).

Майсторски класове – Проведени с известни балетни педагози: Лаура Алонсо (Куба); Емануеле Абрузо (Аржентина); Владимир Ангелов (САЩ); Даяна Уайт (САЩ); Кристина Григорова (Италия); Мария (Маша) Илиева; Антоанета Алексиева.

- Конкурси – Категории: соло; дует/трио; групи; формации

Възрастови групи: от 7 до 9 г.; от 10 до 13 г.; от 14 до 17 г.; от 18 до 21 г.

Стилове: класически балет, съвременен танц; характерен танц; акробатик денс; бродуей, мюзикъл, джаз; мтв; танц театър; шоу денс.

- Гала вечер – Официално награждаване на лауреатите от фестивала; Присъждане на Grand prix; Концерт на наградените ; Представяне на хореографска композиция „Зад кулисите“, създадена от млади изпълнители , участващи в майсторксите класове на Владимир Ангелов (САЩ).

Проектът доказа, че е форум, който стимулира развитието на танцовото изкуство сред децата и младежите. Майсторските класове са важни за бъдещото развитие на танцьорите и балетните педагози. Там те получават знания за нови техники и тенденции в съвременното танцово изкуство; изграждат умения в спецификата на изпълнение на различните стилове танци.

**19-20.11.22** – ***XXIV НАЦИОНАЛЕН КОНКУРС „ПРАЗНИК НА ТАНЦА“*** – Концертна зала – Народно читалище „Отец Паисий“ – Варна -

*Конкурс за класически балет,съвременни и характерни танци*

Национален конкурс „Празник на танца“ е създаден през 1999 г. като „Празник на модерния балет“. Провежда се ежегодно. Целта му е да даде среща на талантливи представители на сценичното танцово изкуство , да популяризира творчеството на танцово – артистичните групи и артисти и да създаде условия за общуване и творчески контакти. Основна цел е да привлече новаторски групи готови да участват в конкурса.

За втори път на Конкурса се присъдиха стипендии на солисти от 14 до 17 г. от спечелен проект на читалището по Програма с мерки за закрила на деца с изявени дарби към Министерство на културата за 2022 г.

**26-27.11.22**- ***THE CHRISTMAS BALL-*** ***МЕЖДУНАРОДЕН ТУРНИР ПО СПОРТНИ ТАНЦИ -***  Спортна зала – Първа езикова гимназия - Варна

Народно читалище „Христо Ботев 1928“ бе партньор в провеждането на турнира.

Проявата се органзира със съдействието на Българската федерация на клубовете по спортни танци. На състезанията участваха над 200 танцови двойки в две дисциплини: стандартни и латиноамерикански танци в различни възрастови групи и класове. Претендентите за купите бяха от Гърция, Македония, Молдова, Румъния, Украйна и България. Танцовите им изпълнения се оценяваха от международна съдийска колегия. (Гърция, Македония, Молдова, Румъния, Украйна, САЩ,България). Пищните костюми на танцовите двойки допълниха Коледната украса на залата, а изпълненията им вдигаха на крака зрителите за аплодисменти.

**III. АДМИНИСТРАТИВНА И ОРГАНИЗАЦИОННА ДЕЙНОСТ**

Брой членове на читалището : 150

С право на глас : 150

Проведени събрания : Отчетно – 1; Читалищно настоятелство – 10

Материално- техническа база: триетажна сграда с обща площ: 400 кв.м; 2 зали; 8 кабинета; библиотека – 240 кв.м

Ремонтни дейности през 2022 г : текущи ремонти

Техническа база: 3 компютърни системи; интернет връзка; принтер+скенер+копир – 2 бр.

Субсидирана численост: 13,5 броя

Щатен персонал: 13 броя

Допълнителен персонал на трудов договор - ФА“Варна“: 2 броя

Извънщатен песонал, хонорувани преподаватели : 4 броя

ОБЩ БЮДЖЕТ : 371728

от които:

* Държавна субсидия - 167037
* Допълнително разпределние остатък субсидия:

За книги – 1000

За ремонт - 2199

* Община Варна – договор по Програма за устойчиво и творческо развитие на ФА“Варна“ - 65000
* Такси школи - 36741
* Други приходи ( чл.внос; проекти: фестивали,конкурси;дарния;финансиране държавна програма ел.енергия) - 99751

Няма наложени санкции на читалището по чл.31,32 и 33 от Закона за народните читалища.

Докладът за дейността е изготвен от Настоятелството на Народно читалище „Христо Ботев 1928“ и внесен за обсъждане и приемане на Общото отчетно събрание на читалището, на основание чл.16,ал.2,т.4 от Закона за народните читалища.

Докладът за дейността на Народно читалище „Христо Ботев 1928“ е приет от Общото отчетно събрание проведено на 17.03.2023 г. на основание чл.14 ал.1 т.8 от Закона за народните читалища.

Франциска Йорданова

Председател на НЧ „Хр.Ботев 1928“ – гр.Варна

**НАСТОЯТЕЛСТВО**

**НА НАРОДНО ЧИТАЛИЩЕ „ХРИСТО БОТЕВ 1928” – ГР.ВАРНА**

1. Франциска Георгиева Йорданова - Председател
2. Даниела Събева Петрова – Чит.секретар
3. Анелия Димитрова Филипова – Член
4. Жасмина Георгиева Василева – Член
5. Христофор Добрев Вилл - Член

**ПРОВЕРИТЕЛНА КОМИСИЯ**

**НА НАРОДНО ЧИТАЛИЩЕ „ХРИСТО БОТЕВ 1928” – ВАРНА**

1. Мария Николова Костова – Председател
2. Марианна Тодорова Астарджиева-Кондова – Член
3. Вихрен Бенев Бенев - Член